清朝

清朝，或者號𡅏滿清、大清（滿洲語：20px）共清國，是中國最後蜀隻封建王朝。滿清其皇帝都是滿洲儂（現在號𡅏滿族儂），姓「愛新覺羅」（滿洲語：20px）。

滿清皇帝其祖宗是建州女真其首領。努爾哈齊其郎爸、伊公共外公都敆明朝拍女真儂叛亂其辰候乞儂刣死，遘尾努爾哈齊就借嚽起兵，自稱後金皇帝，反對明朝。明朝派兵剃了去拍，都𣍐贏。滿洲儂聯合蒙古，差仂囝拍遘北京城。再好有袁崇煥、孫承宗各儂其保護，者城乍無乞伊拍下來。

遘皇太極手𡅏，吸收漢儂來做伊其部下。滿清罔變罔強大，拍贏朝鮮，拍下蒙古，1636年，將國號改成大清。

許辰候山海關是明朝共滿洲（現在號𡅏「東北」）其邊界。明朝派吳三桂去守關。者吳三桂是蜀隻出名其將軍，滿洲儂都野驚伊。

1644年，李自成造反篡位，吳三桂其郎爸乞李自成綁架，伊細婆陳圓圓也乞李自成其部下劉宗敏奪去。吳三桂野受氣，就放滿清部隊入關，將李自成滅囇。茲蜀年，滿清將首都搬遘北京。

滿清入關以後傳10隻皇帝（未入關其辰候固有2隻）。1911年發生辛亥革命，滿清乞孫中山其中華民國推翻。

滿清其皇帝
  像 年號 廟號 諡號 名字 在位 180px 天命 太祖 高皇帝 努爾哈齊 1616 - 1626280px 天聰崇德 太宗 文皇帝 皇太極 1626 - 1643 380px 順治 世祖 章皇帝 福臨 1643 - 1661480px 康熙 聖祖 仁皇帝 玄燁 1661 - 1722580px 雍正 世宗 憲皇帝 胤禛 1722 - 1735680px 乾隆 高宗 純皇帝 弘曆 1735 - 1795780px 嘉慶 仁宗 睿皇帝 顒琰 1796 - 1820880px 道光 宣宗 成皇帝 旻寧 1820 - 1850980px 咸豐 文宗 憲皇帝 奕詝 1850 - 18611080px 同治 穆宗 毅皇帝 載淳 1861 - 18751180px 光緒 德宗 景皇帝 載湉 1875 - 19081280px 宣統 無 無 溥儀 1908  - 1912

分類:中國
分類:舊底其國家